proxectonos/corpus_dominio_legal_administrativo_tmp huggingface dataset:
27/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 168/2011

Resolución do 8 de febreiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Sada (expediente IN407A 168/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación C. T. Finca Granxa. Situación: concello de Sada. Características técnicas: Adecuación do centro de transformación non prefabricado Finca Granxa (expediente 26.425), instalando un novo transformador cunha potencia de 400 kVA e unha relación de transformación de 15.000/400-230 V. Proxectase ademais a adecuación do local de obra civil. Concello de Sada. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 8 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Marlies Kaltouma Labradas Mbarek
27/02/2012 | Administración LocalMunicipal
Culleredo
Medio, Obras e Servizos
Limpeza e desbroce de fincas

Tense incoado expediente sobre a orde de execución para o restablecemento das condicións de seguridade e salubridade, conforme ao establecido no artigo 199 da Lei 9/2002 de 30 de decembro de ordenación urbanística e protección do medio rural de Galicia, en relación cos artigos 21 e 22 da Lei 3/2007 de 9 de abril de prevención contra os incendios forestais de Galicia, a: DNA. TULA POLLOS LAOUAR. PARCELAS REFERENCIAS CATASTRAIS 036000034 E 6623210NH4962S. Intentada a notificación por correo certificado con acuse de recibo no último domicilio coñecido foi devolta polo servicio de correos. Polo tanto, de acordo co disposto no artigo 59.5º da Lei 30/1992, do réxime xurídico das administracións públicas e do procedemento administrativo común mediante este anuncio notifícaselle a orde de execución á interesada, e ponse de manifesto o expediente nas oficiñas do Concello de Culleredo (rua do Concello, 12, Culleredo), e se lle outorga un prazo de 15 días, contados a partir do día seguinte ao día desta publicación, tempo durante o cal poderá presentar as alegacións e probas que considere oportunas. Culleredo, 17 de febreiro de 2012 O Concelleiro delegado da Area de Medio Ambiente, Servizos e Obras Asdo. Narciso Marzoa Martínez.
27/02/2012 | Administración LocalMunicipal
San Sadurniño
Prezo público

A Xunta de Goberno Local deste Concello, na sesión celebrada o día 13 de febreiro de 2012, acordou, en cumprimento do establecido na Ordenanza Fiscal nº 19, Xeral de Prezos Públicos, o establecemento dun prezo público pola prestación do servizo de participación no Curso “Como redactar mellor”, que se desenvolverá durante os meses de febreiro e marzo do presente ano 2012. O importe dese prezo será de VINTE (20) Euros por cada participante no curso, e a participación no mesmo será gratuita para o persoal do Concello. O que se fai público en cumprimento do indicado no artigo 3º-3 da referida Ordenanza Fiscal. San Sadurniño, 16 de febreiro de 2012. O ALCALDE PRESIDENTE, Asdo.: Secundino García Casal.
27/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 113/2011

Resolución do 10 de febreiro de 2012, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.113/2011) - L. M. T. S., C. T. C., R. B. T., Cereixo-Esquipa (Vimianzo e Camariñas). Outorgada a declaración de utilidade pública que leva implícita a urxente ocupación dos bens e dereitos afectados polas instalacións das liñas eléctricas subterráneas a 20 kV, cunha lonxitude total de 1.221 m, coa orixe no C. T. Esquipa-Ponte do Porto e final no centro de transformación a instalar no lugar de Cereixo-Esquipa, no termo municipal de Vimianzo (expte. n.° 113/2011), por resolución desta Xefatura Territorial de data 14 de setembro de 2011, a favor da entidade beneficiaria “ELECTRA DEL JALLAS, S. A.”, con enderezo na praza Constitución, n.° 17, 15270 - CEE (A Coruña). Esta Xefatura Territorial acorda sinalar o día 22 de marzo de 2012 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Vimianzo, deducida da que se someteu a información pública no DOG, BOP e no xornal “La Opinión” de datas 23/05/11, 27/04/11 e 27/04/11, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 10 de febreiro de 2012. O xefe territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Annas Carballares Benamer
27/02/2012 | Administración LocalMunicipal
Malpica de Bergantiños
Secretaría
Delegación de funcións da Alcaldía no primeiro tenente de alcalde. Resolución da AlcaldíaDelegación de funcións da Alcaldía no primeiro tenente de alcalde. Resolución da Alcaldía

RESOLUCIÓN DA ALCALDÍA N.º 116/2012 Por ausentarme da Alcaldía o día 17 a 18 de febreiro de 2012, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en esta data DISPOÑO: PRIMEIRO.–Delegar as funcións da Alcaldía durante os días 17 e 18 de febreiro de 2012 no primeiro tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación se notifiquen ao interesado con indicación de dita circunstancia. TERCEIRO.–Notificar o presente Decreto ao interesado, procedéndose á súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Malpica de Bergantiños, a 16 de febreiro de 2012. O alcalde Diante miña, a secretaria Asdo.: Eduardo José Parga Veiga Asdo.: Mónica Pichel García
27/02/2012 | Administración LocalMunicipal
Ordes
Trámite información pública bajas de oficio padrón municipal de habitantes

Posto en coñecemento desta Alcaldía o feito de que as persoas abaixo mencionadas, empadroadas neste concello, non residen neste termo municipal durante a maior parte do ano, incumprindo deste modo os requisitos establecidos no artigo 54 do Regulamento de Poboación e Demarcación Territorial para figurar no Padrón municipal de habitantes, ábrese un prazo de 15 días a contar dende o seguinte ó da publicación deste edicto no BOP para que os interesados presenten ante esta alcaldía as alegacións que consideren pertinentes respecto da súa situación no Padrón Municipal de Habitantes, facéndolles saber, que finalizado dito prazo, continuarase cós trámites relativos á baixa de oficio. Persoas mencionadas: -Dª. GLORIA BEATRIZ SOTO, Rúa Parque Municipal, nº 26 1º B, ORDES -Dª. SARA LUIZA DA SILVA BRANDAO Rúa Parque Municipal, nº 26, 1º B, ORDES -D. CARLOS JUNIO DA SILVA BRANDAO Rúa Parque Municipal, nº 26, 1º B, ORDES -D. STELUTA DRAGAN Rúa Mercado, nº 15, 2º DR, ORDES -D. ADELIN IONUT DRAGAN Rúa Mercado, nº 15, 2º DR, ORDES -Dª. LARISA SEFORA STAVARACHE Rúa Mercado, nº 15, 2º DR, ORDES -Dª. PATRICIA MANTHAY Rúa Mercado, nº 15, 2º DR, ORDES -Dª. INES ADRIANA PASTORIZA MULLER Rúa Compostela, nº 9, 2º DR, ORDES -D. JOHNNY DA SILVA DOS SANTOS Lg. Iglesia, nº 8 B, Montaos-ORDES -D. JOSE MANUEL TEIXEIRA MARQUES Rúa Recreo, nº 72, 4º IZ- ORDES -D. KOSTADIN SASHEV VALKOV Rúa Fábrica, Nº 4, 3º I, ORDES -Dª. MARIA JESUS BARDANCA IGLESIAS Rúa Lagartos, nº 59, 2º H, ORDES -Dª. MIRIAM LOPEZ BARDANCA. Rúa Lagartos, Nº 59, 2º H, ORDES -D. JESUS GATO GATO. Rúa Recreo, nº 27, 2º ORDES -D. PATRICIA MONTOYA GARCIA Rúa Recreo, nº 27, 2º, ORDES -D. RUFINO BOO BARREIRO Rúa Feira, nº 37, 4º, ORDES -Dª. ANNE CHRISTINE BOO GERMANIER Rúa Feira, nº 37, 4º, ORDES -Dª. SILVIA BOO GERMANIER Rúa Feira, nº 37, 4º, ORDES -D. SEBASTIAN BOO GERMANIER Rúa Feira, nº 37, 4º, ORDES -Dª. MARIA LUISA ORTIZ CORBACHO Rúa Recreo, nº 111, ORDES -Dª. MARIA GRACIELA DEL RIO QUEIRO Rúa Recreo, nº 7, 5º IZ, ORDES -Dª. ESTELA PEREZ DEL RIO Rúa Recreo, nº 7, 5º IZ, ORDES -Dª. ESTHER GIRALDO PATIÑO Rúa Mundito, nº 7, 2º, ORDES -D. KEVIN MORENO ROBLEDO Rúa Mundito, nº 7, 2º, ORDES -Dª. BRITNEY MILE ARROYAVE ROBLEDO Rúa Mundito, nº 7, 2º, ORDES ORDES, 17 febreiro do 2012 O ALCALDE-PRESIDENTE Asdo: Manuel Regos Boquete
27/02/2012 | Administración LocalMunicipal
Rois
Aprobación inicial do orzamento xeral 2012

O pleno municipal deste Concello en sesión extraordinaria celebrada o día 17 de febreiro de 2.012 aprobou o orzamento xeral para o exercicio 2012, o anexo de persoal e plantilla, polo que en cumprimento do disposto no artigo 169 do Real Decreto Lexislativo 2/2004, de 5 de marzo, exponse o público nas oficinas do Concello durante o prazo de 15 días soltos, que comezará a contar dende o día seguinte ó da inserción do presente anuncio no boletín oficial da provincia, para que durante o mesmo as persoas interesadas poidan examinar o expediente e presentar as reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Rois, a 17 de febreiro de 2012 O BALENCIAGA LUQUIN, SOUKAINA. RAMÓN TOJO LENS
27/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30268. Vivenda unifamiliar

CLAVE: DH W.15.30268 Soluciones Inmobiliarias Proal, S. L. con CIF B15936792, e con enderezo en Ayán, nº 58, Sigras.15181 Cambre. Solicita AUTORIZACIÓN para vivenda unifamiliar e peche, na zona de servidume do río Pereiras, no lugar de Pereiras, na parroquia de Sueiro, no T. M. de Cambre. As obras solicitadas consisten na construcción dunha vivenda unifamiliar comosta de planta sotano, baixa e primeira; peche de parcela mediante bloques e malla metálica O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de febreiro do 2012. O xefe de servizo da Zona Galicia Norte Asdo.: Luís García Alonso.
27/02/2012 | Administración LocalMunicipal
Ordes
Prezo público “Curso educación de adultos”

Aprobada pola Xunta de Goberno Local de 19 de xaneiro de 2012 o prezo público por asistencia a cursos de educación de adultos organizados polo Concello de Ordes expónse ao público para xeral coñecemento. A actividade obxecto do presente prezo público está constituída pola realización de cursos destinados a formación de adultos coa finalidade de preparar os exames para a obtención do título de graduado en educación secundaria que periodicamente convoca a Xunta de Galicia. Están obrigados ao pagamento do prezo público regulado nesta ordenanza os/as solicitantes ou beneficiarios da prestación do servizo. O importe dos prezos públicos será de 18 euros por mes. A obriga de pagamento do prezo público nace no momento no que se inicie a prestación do servizo, debendo achegar a orde de domiciliación bancaria para o abono das cotas mensuais. O pagamento realizarase por meses anticipados dentro dos primeiros oito días de cada mes. O mes de inicio e o de remate do curso correspondente ratearase o prezo por quincenas. No caso de baixa na actividade esta producirá efectos a partires do día 1 do mes natural seguinte á data de presentación da comunicación correspondente. A falta de pagamento dunha mensualidade implicará a baixa automática na actividade correspondente, sen prexuízo de que dita débeda poda esixirse polo procedemento administrativo de constrinximento. En todo o que non estea aquí previsto acudirase a ordenanza xeral de prezos públicos do Concello de Ordes. Ordes, 23 de xaneiro de 2012. O Alcalde D. Manuel Regos Boquete
27/02/2012 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ó segundo semestre do ano 2011, que rexerá para os Concellos de Abegondo, Arteixo, Bergondo, Betanzos, Carral e Sada

O Presidente do Consorcio “As Mariñas” mediante resolución de data 17 de febreiro de 2012, aprobou inicialmente o Padrón fiscal da taxa pola recollida de residuos sólidos urbanos correspondente ó segundo semestre do ano 2011, que rexerá para os Concellos de Abegondo, Arteixo, Bergondo, Betanzos, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse nos rexistros xerais dos Concellos arriba citados. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 17 de febreiro de 2012. O Presidente José Antonio Santiso Miramontes
27/02/2012 | Administración LocalMunicipal
Noia
Administración Financeira. Intervención
Anuncio aprobación bases concurso entroido 2012

-Faise público que por Resolucións do Alcalde número 438/2012 apróbanse as bases reguladoras para os concursos do entroido “Concurso DRAG QUEEN”, “Concurso Infantil de Entroido Concello de Noia 2012” e “Concurso Paris-Dakar Entroido 2012”, que están ao público no Taboleiro de Edictos do Concello situado na rúa Rosalía de Castro nº 2 de Noia; onde se poderá consultar en horario de 8:00 a 15:00 horas de luns a venres, e sábados de 10:00 a 13:00 horas. Todas as persoas interesadas poderán formular as alegacións ou suxestións que estimen pertinentes. Noia, 15 de febreiro de 2012 O alcalde Rafalel García Guerrero
27/02/2012 | Administración LocalMunicipal
Negreira
Padrón fiscal

Configurado pola empresa concesionaria do/s servizo/s o Padrón das taxas polos servizos de subministración de auga e conservación de contadores e acometidas, saneamento, depuración de augas residuais e canon de saneamento correspondente ao 4° trimestre de 2011, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, luns, martes, mércores e venres e de 9:00 a 10:30 horas xoves, para que os interesados poidan examinalo, e, no séu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, luns, martes, mércores e venres e de 9:00 a 10:30 horas xoves, en período voluntario ate ó vindeiro 30 de MARZO 2012. Transcurrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. NEGREIRA,13 de Xaneiro 2012. O SR. ALCALDE Asdo./ José Blanco Pazos
27/02/2012 | Administración LocalMunicipal
Mesía
Anuncio de licitación

1. Entidade contratante: Concello de Mesía.2. Obxecto: xestión, mediante concesión, do servizo de recollida e transporte de residuos sólidos urbáns.3. Procedemento de adxudicación: aberto, con multiplicidade de criterios de adxudicación (oferta económica e proxecto do servizo). 4. Tipo de licitación: 69.827,01€ anuais máis 5.586,16€ correspondentes ó IVE.5. Garantías: provisional: non se esixe. Definitiva: 5% do importe de adxudicación, IVE excluído.6. Duración: sete anos prorrogables por outros sete anos.7. Prazo de presentación de ofertas: quince días naturais contados dende o día seguinte ó da publicación do anuncio de licitación no BOP, en horario de 8:00 a 15:00 horas, de luns a venres, e os sábados de 9:30 a 13:30.8. Documentación a presentar: cláusula 12 do prego de cláusulas administrativas particulares. Lugar: Rexistro Xeral do Concello de Mesía. Xanceda 15685, A Coruña 9. Obtención de información: Concello de Mesía, Xanceda 15685, A Coruña. Tfno: 981-687001. Fax: 981-687069. Os pregos de cláusulas administrativas e de prescricións técnicas están a disposición dos interesados no perfil do contratante da páxina web do concello: http://concellodemesia.es. 10. Gastos de anuncios: o adxudicatario estará obrigado a pagar os gastos de publicación de anuncios ata un máximo de mil euros. En Mesía, a 20 de febreiro de 2012. O Alcalde, Mariano Iglesias Castro
27/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30198. Vivienda unifamiliar

CLAVE: DH W.15.30198 D. Rubén José Paz Díaz con CIF XXXXXXXXX, e con enderezo en Rúa García Morato, nº 33, 2 º. 15570 Narón. Solicita AUTORIZACIÓN para vivenda unifamiliar, na zona de policía do río do Val, no lugar de A Mata, na parroquia de Sta. Mª de Castro, no T. M. de Narón. As obras solicitadas consisten na construcción dunha vivenda unifamiliar composta de planta baixa, instalación dunha fosa séptica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de febreiro do 2012. O xefe de servizo da Zona Galicia Norte Asdo.: Luís García Alonso.
27/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30141. Pasos inferiores

CLAVE: DH W.15.30141 A. D. I. F. con CIF Q281660H, e con enderezo en Avda. Ciudad de Barcelona, nº 2, 1º. 28007 Madrid. Solicita AUTORIZACIÓN para pasos inferiores, na zona de policía do río Mero, no lugar de Ponte de Cela e Peiraio, na parroquia de Cecebre e Cambre, no T. M. de Cambre. As obras solicitadas consisten na pasos inferiores para supresión de pasos a nivel. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de febreiro do 2012. O xefe de servizo da Zona Galicia Norte Asdo.: Luís García Alonso.
27/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 283/2011

Resolución do 8 de febreiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Culleredo (expediente IN407A 283/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: adecuación L. M. T., C. T. Castelao. Situación: concello de Culleredo. Características técnicas: Liña eléctrica de media tensión subterránea, a 15/20 kV, cunha lonxitude de 0,018 km, coa orixe en paso aéreo-subterráneo a realizar en apoio n.° 20/2 proxectado, a intercalar na L. M. T SMC-709 entre o apoio n.° 20/1 existente e o C. T. Castelao a reformar. Centro de transformación non prefabricado Castelao, cunha potencia de 250 kVA e unha relación de transformación de 15.000/400-230 V. Proxéctase a reforma da caseta de obra civil. Concello de Culleredo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 8 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Veronica Dolores Sanchez Campins Herreruela
27/02/2012 | Administración LocalMunicipal
Vedra
Secretaría-Intervención
Edicto exposición publica padrón fiscal taxa sumidoiros 2012

Aprobado inicialmente pola Xunta de Goberno Local, o padrón fiscal da taxa por rede de sumidoiros correspondente ao exercicio 2012, exponse ao público nas oficinas xerais do Concello durante o prazo dun mes, contado a partir do día seguinte ao da publicación do presente edicto no BOP, para os efectos de notificación colectiva, segundo o establecido no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, de bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, ante o órgano que dictou o acto e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 16 de febreiro de 2012. O ALCALDE, Carlos Martínez Carrillo.
27/02/2012 | Administración LocalMunicipal
Carballo
Anuncio de formalización de contratos

Con arreglo ao disposto no Art.154 do RDL.3/2011, de 14 de novembro, faise pública a relación de contratos formalizados por este Concello de Carballo no ano 2011 Carballo, 17 de febreiro de 2012 O Alcalde Asdo: Evencio Ferrero Rodríguez
27/02/2012 | Administración LocalMunicipal
Vedra
Secretaría-Intervención
Edicto exposicion publica padron fiscal taxa lixo 2012

Aprobado inicialmente pola Xunta de Goberno Local o padrón fiscal da taxa por actividades e servizos relacionados coa hixiene pública correspondente ao exercicio 2012, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar contra os actos que se notifican as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, de bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, ante o órgano que dictou o acto e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 16 de febreiro de 2012. O ALCALDE, Carlos Martínez Carrillo.
27/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30227. Vivenda unifamiliar e peche de parcela

CLAVE: DH W.15.30227 D. Alfonso García Valiño con CIF XXXXXXXXX, e con enderezo en Rúa da Fonte do Campo, nº 66.15500 Fene. Solicita AUTORIZACIÓN para vivenda unifamiliar e peche, na zona de policía do río Sartego, no lugar de Conces, na parroquia de Fene, no T. M. de Fene. As obras solicitadas consisten na construcción dunha vivenda unifamiliar composta de planta soto, baixa e alta; peche de parela mediante bloques de formigón e malla metálica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de febreiro do 2012. O xefe de servizo da Zona Galicia Norte Asdo.: Luís García Alonso.
27/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 57/2006

Resolución do 8 de febreiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concellos de Bergondo e Paderne (expediente IN407A 57/2006). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. cruce ría do Pedrido liñas n.° 5, n.° 9 e n.° 10 (anexo 2 ao proxecto). Situación: concellos de Bergondo e Paderne. Características técnicas: Liña eléctrica de media tensión subterránea (liña n.° 5) a 15/20 kV, cunha lonxitude de 0,500 km, coa orixe en cela existente en subestación Pedrido, condutor tipo RHZ1 e final no paso aéreo subterráneo proxectado en apoio n.° 4 existente da L. M. T. PED-705, onde se realiza a derivación ao C. T. Insua (expediente 27.410). Concellos de Bergondo e Paderne. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 8 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Gala Murguizu Compaño
01/02/2012 | Administración LocalMunicipal
Fisterra
Información pública

De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 17 de xaneiro de 2012 delégase, por ausencia deste titular, as funcións da Alcaldía en favor do Yussef Iborte Damia, Ramón Redonda González durante: Fisterra, a 17 de xaneiro de 2012. O ALCALDE, José Manuel Traba Fernández.
01/02/2012 | Administración LocalMunicipal
Fisterra
Padrón de habitantes

Resultando que na actualidade ditos habitantes residen en Alemania e se ignora o seu domicilio actual, Quedando acreditado no expediente administrativo a imposibilidade de levar a cabo a notificación persoal, faise público a efectos do previsto no artigo 59.5 da lei 30/1992 do 26 de novembro de Rexime Xurídico das Administracións Públicas e do Procedemento Administrativo Común. Fisterra, 18 de xaneiro de 2012 O Alcalde José Manuel Traba Fernández
01/02/2012 | Administración LocalMunicipal
Carballo
Apertura sometida á avaliación ambiental: nave industrial destinada ao envasado e almacenaxe de produtos de limpeza e hixiene industrial

Ao abeiro do artigo 8.3 do Decreto 133/2008, de 12 de xuño, de avaliación da incidencia ambiental, sométese a información pública por un período de vinte días a seguinte actividade: Expediente: 5/2012. Actividade: Nave industrial destinada ao envasado e almacenaxe de produtos de limpeza e hixiene industrial. Situación: Parcela H-18 do Parque Empresarial de Bértoa, Carballo. Solicitante: PRODUCTOS QUÍMICOS BERGANTIÑOS SL, representada por Kiril Georgiev Chrif Lasa. A información pública será mediante un anuncio no Diario Oficial de Galicia, no Boletín Oficial da provincia e exposición no taboleiro de anuncios do concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Carballo, 24 de xaneiro de 2012 O alcalde Evencio Ferrero Rodríguez
01/02/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Modificación estatutos.”Agrupación de libreiros de Ferrolterra”

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección recibironse en data 1/04/11 a modificación do Estatutos da Organización denominada “AGRUPACION DE LIBREIROS DE FERROL “ Nos que a modificación consiste nunha nova redacción dos artigos dos Estatutos, denominacion, enderezo e a ampliación do ámbito territorial. A documentación depositada poderán ser examinados por calquera persoa interesada. A Coruña, 19 de xaneiro de 2012 O XEFE TERRITORIAL, Asdo.: Luis Alvarez Freijido
01/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/243

Resolución do 11 de xaneiro de 2012, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello das Pontes (expediente IN407A 2011/243). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Cabalar, S. L. Enderezo: Arnoso, 1.15613 A Capela Denominación: reforma LMT, CT, RBT en Goente Situación: concello das Pontes Características técnicas: Substitución na liña de media tensión aérea a CT Goente, a 15 kV e condutor LA 56, do apoio de fin de liña por un apoio HVH-2500-S13. Proxéctase unha liña de media tensión subterránea a 15 kV a CT Goente, cunha lonxitude de 20 m, coa orixe no apoio fin de liña da LMTA existente (Expte.51179), condutor tipo RHZ1-2OL-12/20 kV-3(lxl5OA1) e final no CT Goente (Expte.95/25). Centro de transformación prefabricado, cunha potencia de 250 kVA e unha relación de transformación de 15.000/400-230 V. Rede de baixa tensión subterránea coa orixe no CT Goente, cunha lonxitude de 68 m, condutor XZ1. Liña de baixa tensión aérea, condutores tipo RZ-3x150/80 (300 m) e RZ-3x50/54,6 (150 m) e instalación de 10 apoios de formigón tipo HV de entre 8 e 13 m de altura. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Francisco Javier Olesia Perez Espinosa Lopez de Arechaga
01/02/2012 | Administración LocalMunicipal
Culleredo
Secretaría Xeral. Padrón de Habitantes
Relación baixas por caducidade

En uso das facultades que me confire o artigo 21.1. s da Lei 7/1985, do 2 de abril, reguladora das bases de réxime local, e atendendo ao disposto na resolución do 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada dous anos e na resolución de 1 de abril da Presidencia do Instituto Nacional de Estatística e do director xeral de Cooperación Territorial pola que se ditan instrucións técnicas aos concellos sobre a xestión e revisión do padrón municipal. Unha vez que se practicou notificación infrutuosa e/ou ao non presentarse as persoas interesadas a formalizar a súa renovación na inscrición padroal.1.º.–Declarar que as seguintes inscricións padroais caducaron e polo tanto se acorda a súa BAIXA no padrón municipal de habitantes deste municipio, a data de efectos da cal será, a teor no disposto na Lei 30/1992 do 26 de novembro, de réxime xurídico das administracións públicas e de procedemento administrativo común, a data da baixa será a da súa publicación no Boletín Oficial da Provincia. Culleredo, 23 de xaneiro de 2012. O ALCALDE ASDO.-Julio Sacristán de Diego
01/02/2012 | Administración LocalMunicipal
Ponteceso
Secretaría
Exposición pública do padrón das taxas polos servizos de subministración de auga e conservación de contadores, saneamento e depuración de augas residuais

A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4º trimestre de 2011. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana núm.11), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. Ponteceso, 20 de outubro de 2011 O alcalde José Luis Fondo Aguiar
01/02/2012 | Administración LocalMunicipal
Santiago de Compostela
Sección Municipal de Contratación
Licitación do Servizo de Vixilancia do Estadio de San Lázaro

OBXECTO DO CONTRATO: Servizo de vixilancia do Estadio de San Lázaro. REFERENCIA DO EXPEDIENTE: CON/2/2012. TIPO DE LICITACIÓN: 66.705’33 euros. PRAZO DE EXECUCIÓN: Establécese un prazo de execución de UN ANO. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Grupo M, Subgrupos 2 e 3, Categoría A. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Sección de Contratación: contratacion@santiagodecompostela. org. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 23 de xaneiro de 2012. O ALCALDE, Asdo.: Gerardo Conde Roa
01/02/2012 | Administración LocalMunicipal
Ames
Calendario do contribuínte 2012

Para o coñecemento xeral e os efectos informativos oportunos mediante a presente fanse públicas as datas de comezo e final de cobranza en periodo voluntario dos padróns de tributos de cobro periódico e notificación colectiva correspondentes ao exercicio 2012, denominado comúnmente “Calendario do contribuínte”. Ames, 23 de xaneiro de 2012 O alcalde,- Asdo: Santiago V. Amor Barreiro,-
01/02/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/71

Resolución do 11 de xaneiro de 2012, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución da instalación eléctrica no concello do Pino (expediente IN407A 2011/71). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: U. D. E. S. A. Enderezo: rúa José Ángel Valente, n.° 17, local 62, 15706 Santiago de Compostela Denominación: LMTS, CT, RBTS TOBAR Situación: concello do Pino Características técnicas: Liña de media tensión subterránea a 20 kV, cunha lonxitude de 407 m, condutor tipo RHZ1-2OL-12/20 kV-3(1x240A1), coa orixe no CT Arca II (Expte.189/2011), realizando entrada e saída no CT Tobar proxectado e final no CT urbanización Santa Eulalia, bloque A, existente (Expte.117/2008). Centro de transformación en edificio prefabricado de formigón, cunha potencia de 400 kVA e relacion de transformación de 20.000/400-230 V. Rede de baixa tensión subterránea con dous circuítos de 146 m de lonxitude total en condutores tipo XZ1-0,6/1 kV-4 (1x240 Al) e XZ1-0,6/1 kV-4 (1x95 Al). Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 11 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Doriana Zuna Lopez de la Llave
01/02/2012 | Administración LocalMunicipal
Narón
Secretaría
Anuncio de aprobación inicial da ordenanza de rotulación de vías urbanas, diseminados e numeración de edificios

A efectos do disposto no artigo 49 da Lei Reguladora de Bases de Réxime local, 7/1985, do 2 de abril, ponse en coñecemento xeral, que na Secretaria deste Concello de Narón, atópase exposto ao público, o expediente de imposición e ordenacion da Ordenanza reguladora de rotulación de vías urbanas, diseminados e numeración de edificios. Aprobada provisionalmente polo Concello Pleno en data 25/11/2011, os interesados lexitimados, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 23 de xaneiro de 2012 O Alcalde José M. Blanco Suárez
01/02/2012 | Administración LocalMunicipal
Touro
Licenza

Solicitando desta Alcaldía por DªRosario Concepcion Mahdoub Ortigoza, en representación de EXPLOTACIONES GALLEGAS, S. L. licencia municipal para “ Estación de servicio en Touro “, no lugar de Fonte Díaz na parroquia de Touro, cumprindo o disposto no art.8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo -que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examinar o expediente, na Secretaría deste Concello, as persoas que dalgún xeito se consideren afectadas polar actividades que se pretende instalar e formular por escrito as reclamacións ou observacións que se estimen oportunas. Touro, a 18 de xaneiro de 2012 O alcalde, Asdo.: Ignacio Codesido Barreiro.